EPISTOLA XLVII. BONIFACIUS REGENBERTHO. [A. D. 742.]
Clarissimo filio Regenbertho praefecto, Bonifacius servus servorum Dei, in Domino aeternam salutem.
Dignitatis tuae clementiam obsecramus precibus, ut hunc missum litterarum mearum Romam pergentem propter responsa ecclesiastica, et orationum causa, per vestros fines conservatum transire permittatis, et eum adjuvare in propriis necessitatibus dignemini, sicut prioribus missis nostris fecistis, ut mihi revertentes referebant. Agite ergo de hac petitione, ut merces vestra coram Deo crescat et multiplicetur. Valete in Christo.